lv de lv id lt lv fr lv ru az lv en en id lv fr nl fr ca lv en ca sk en ca lv hbs_lat lv pt en sk lv sl lv lv es uk es en en lv ca lv pt lv en lv pt lv ca lv ca lv lv lv lv lv lv lv lv en en lv lv lv lv lv lv lv lv lv lv lv lv en lv lv lv lv lv pt lv az lv pt lv ca lv ca lv en lv az lv sk lv ceb en lv sk hbs_lat hbs_lat ca lv en en lv lv lv en lv lt lv lv lt ca lv lv en lv lt ru en ru ru ru ru en ru ru ru lv lv de sk en sk hbs_lat lv lv sk hbs_lat uk en en lv id es es en lv lv
FOTO UN VIDEO ⟩ Latvijas juniori cīnās godam, bet līdzīgā mačā piekāpjas Zviedrijas vienaudžiem
2022. gada 18. augusts 00:58
Latvijas U-20 vīriešu hokeja izlase trešdien, pirmo reizi vēsturē spēlējot pasaules junioru čempionāta ceturtdaļfinālā, ar rezultātu 1:2 (0:1, 1:0, 0:1) līdzīgā cīņā zaudēja vienaudžiem no Zviedrijas.
Latvijas futbola izlase centīsies nodrošināt ceļazīmi uz UEFA Nāciju līgas trešo līmeni
Strūriška triumfē Pasaules kausa 5. posmā BMX
Līna Mūze: Gribu būt viena no tām meitenēm, kas samet 70 metrus
Rastorgujevs sacensību apritē atgriežas ar piekto vietu Baltijas kausa posmā
Ostapenko sasniedz Seulas "WTA 250" turnīra finālu
Federers karjeras pēdējā mačā duetā ar Nadalu zaudē Leivera kausa dubultspēlē
Ar precīzu metienu Latvijas izlases labā izcēlās Gustavs Ozoliņš, bet vārtus sargāja Bruno Brūveris.
Šajā mačā par Latvijas izlases labāko spēlētāju tika atzīts Brūveris, bet pretiniekiem šo godu izpelnījās Viktors Štērnbergs. Visā turnīrā par trīs Latvijas izlases labākajiem hokejistiem tika atzīti Brūveris, Raimonds Vītoliņš un Ralfs Bergmanis.
Brūveris šajā mačā atvairīja 25 no 27 pretinieku metieniem, bet otrā laukuma galā Jespers Valsteds neitralizēja 12 no 13 ripām.
Latvijas hokejisti maču sāka enerģiski un izdarīja vairāk metienu pa vārtiem. Četrarpus minūtes pirms perioda beigām latvieši nonāca mazākumā, bet pēc iemetiena Fēlikss Gavars atņēma pretiniekam ripu un izslidoja viens pret vārtsargu, taču nepaguva izdarīt metienu.
Trīs minūtes pirms perioda beigām zviedri tomēr realizēja vairākumu. Fabiāns Lisels apslidoja vārtus un piespēlēja Īzakam Rusēnām, kurš raidīja ripu tukšajā vārtu stūrī. Perioda noslēgumā jau labāka metienu attiecība Zviedrijas junioriem - 11:6.
Otrā trešdaļa aizritēja straujā tempā un arī tajā pretiniekiem bija vairāk un bīstamāku metienu pa vārtiem. Apmēram piecas minūtes pirms došanās pārtraukumā Latvijas izlase pirmo reizi mačā tika pie iespējas spēlēt vairākumā. Tajā Arta Ābola vadītā komanda nostājās pretinieku aizsardzības zonā un izdarīja bīstamus metienus, taču panākt neizšķirtu neizdevās.
Kad līdz perioda beigām bija palikušas 76 sekundes, Gustavs Ozoliņš izdarīja tālu metienu, ripai izslīdot cauri hokejistu burzmai un nonākot mērķī - 1:1.
TIE GAME! Latvia evens the score 1-1 in the #WorldJuniors quarter-final against Sweden. Third period coming up! @lhf_lv @Trekronorse pic.twitter.com/6DEGlzQhUN
— IIHF (@IIHFHockey) August 17, 2022
Trešajā periodā pēc nospēlētas pusotras minūtes Martins Laviņš par sitienu galvas un kakla rajonā tika noraidīts no spēles un atstāja Latvijas izlasi uz piecām minūtēm mazākumā. Aktīvā un pašaizliedzīgā cīņā Latvijas junioru nosargāja vārtus neskartus.
Tomēr trešā perioda vidū, spēlējot vienādos sastāvos, zviedri pēc uzvarēta iemetiena panāca 2:1 - Brūveri ar metienu no distances pārspēja Emīls Andrē.
Nepilnu minūti pirms pamatlaika beigām Brūveris tika nomainīts pret sesto laukuma spēlētāju, bet neizšķirtu izraut neizdevās.
Latvijas hokejisti pasaules čempionāta ceturtdaļfinālā spēlēja pirmo reizi vēsturē. Labāko astoņniekā latvieši iekļuva arī 2009.gada čempionātā, taču toreiz bija citādāka izspēles kārtība.
Turnīra pirmajā spēlē Latvija ar 1:6 zaudēja Somijai, pēc tam sekoja zaudējums 2:5 Kanādai, trešajā spēlē Latvijas hokejisti ar 2:3 "bullīšos" atzina Slovākijas pārākumu, bet izšķirošajā mačā par vietu ceturtdaļfinālā ar 5:2 apspēlēja čehus, ieņemot trešo vietu grupā. Latvijas junioriem tā bija vēsturē pirmā uzvara U-20 čempionātu pamatturnīros un lielu lomu tās izcīnīšanā deva U-20 izlases kapteinis Ralfs Bergmanis, kurš izcēlās ar trīs gūtiem vārtiem.
Zviedri čempionāta ievadā ar 3:2 uzvarēja Šveici, pēc tam sekoja panākums 6:0 pār Austriju, pirmais zaudējums tika piedzīvots pret ASV (2:3), bet grupu turnīra noslēgumā Zviedrijas juniori ar 4:2 bija pārāki pār Vāciju. Apakšgrupā zviedri ieņēma otro vietu.
Pārējos ceturtdaļfinālu pāros Kanāda tiksies ar Šveices hokejistiem, ASV juniori spēlēs pret čehu vienaudžiem, bet Somijas U-20 spēlētāji ar 5:2 uzvarēja Vāciju un kļuva par pirmajiem pusfinālistiem.
Šogad no elites divīzijas neizkritīs neviena izlase. 2023.gada pasaules čempionāts gadu mijā notiks Kanādas pilsētās Helifeksā un Monktonā.
Pēdējo reizi augstākajā divīzijā Latvija spēlēja 2017.gada sākumā, kad zaudēja visās spēlēs un izkrita uz līmeni zemāku turnīru.
Pēc tam, kad Starptautiskā Ledus hokeja federācija (IIHF) diskvalificēja Krieviju, elites divīzijā radās brīva vieta vienai komandai. Pasaules čempionāta pirmās divīzijas A grupas turnīrā decembrī uzvarēja Baltkrievija, kas arī diskvalificēta no starptautiskajām sacensībām, tādējādi ceļazīmi uz turnīru ieguva Latvija, kas pēc spēka otrajā čempionātā palika otrā.
Latvijas U-20 vīriešu hokeja izlases sastāvs pasaules junioru čempionātā:
Vārtsargi: Bruno Brūveris ("Cedar Rapids", USHL), Patriks Bērziņš ("Liepāja"), Rūdolfs Lazdiņš ("Olimp"/"Venta 2002");
Aizsargi: Niks Feņenko ("Baie-Comeau Drakkar", QMJHL), Bogdans Hodass ("Medicine Hat Tigers", WHL), Harijs Brants ("Acadien-Bathurst Titan", QMJHL), Rihards Simanovičs ("Mogo"/LSPA), Pēteris Bulāns ("Rīga"), Daniels Goršanovs ("Zemgale"/LLU), Ralfs Bergmanis ("Sioux City Musketeers", USHL), Gustavs Ozoliņš ("Sioux Falls Stampede", USHL);
Uzbrucēji: Oskars Lapinskis ("SCL Tigers" NL20 Šveice), Martins Laviņš ("Cedar Rapids", USHL), Raimonds Vītoliņš (Vermontas Universitāte, NCAA), Fēlikss Gavars ("Fargo Force", USHL), Darels Dukurs ("SCL Tigers", NL20 (NLA), Rainers Dārziņš, Ģirts Silkalns (abi - "Rīga"), Rainers Rullers ("Rīga"), Dans Ločmelis, Sandis Vilmanis (abi - "Lulea" J20 Zviedrija), Klāvs Veinbergs ("Zemgale"/LLU), Pēteris Purmalis ("Sioux City Musketeers", USHL), Daniels Andersons ("Zemgale"/LLU), Anrī Ravinskis ("Blainville-Boisbrianda Armanda", QMJHL).
Strūriška triumfē Pasaules kausa 5. posmā BMX
Līna Mūze: Gribu būt viena no tām meitenēm, kas samet 70 metrus
Rastorgujevs sacensību apritē atgriežas ar piekto vietu Baltijas kausa posmā
Ostapenko sasniedz Seulas "WTA 250" turnīra finālu
Federers karjeras pēdējā mačā duetā ar Nadalu zaudē Leivera kausa dubultspēlē
Serdžo Skariolo. Viens no labākajiem?
Saeimas kandidātu solījumi sportam un sportistu "atsēdēšana" parlamentā
2027. gada pasaules čempionāts hokejā pirmo reizi varētu notikt Kazahstānā
Gailītis: Izmaiņas ir ievērojami mazākas, nekā citos gados
Video un audio "Tu taču esi hokejists. Ko tu te dari?" Roberts Jekimovs par stereotipiem, darbu aiz bāra letes un pie taksometra stūres
Hokeja anatomija ar Jēkabu Rēdlihu
Ostapenko viegli sasniedz Seulas turnīra pusfinālu
Medijs: Slovēnijas basketbolisti pirms ceturtdaļfināla dzēra līdz pieciem rītā
Usiks līdz karjeras beigām vēlas vēl trīs cīņas
"VEF Rīga" atklāj nākamās sezonas budžetu
VIDEO un AUDIO Zaurs Džavadovs: Bieži vien visi tikai domā par uzvaru, bet aizmirst par pašu cilvēku
Video un audio RFS fortūnas turpinājums Florencē un pabojātie basketbola svētki "EuroBasket 2022"
Video un audio Profesionālais sports ir kaitīgs veselībai. Mīts vai patiesība?
"Hy и kTo Torдa BpeT ceйчac?". Cпop o "cлyrax ЛeMбeprca" и ykpaиHe
Ha koHy - пepexoд B лиry ypoBHeM Bышe. ЧTo HyжHo зHaTb o MaTчe ЛaTBии пpoTиB AHдoppы
RUS TVNET B AHдoppe
ФoTo CъeMkи kлипa и пpeдлoжeHиe Ha cцeHe: MopreHшTepH MoщHo packaчaл Pиry
ЖиTeли ЭcToHии пpиHялиcb ckyпaTb reHepaTopы пocлe oбpaщeHия Kaи Kaллac
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa